"จรัมพร"เริ่มงานผู้จัดการตลท.1มิ.ย.นี้
จรัมพร โชติกเสถียร ผู้จัดการตลาดหลักทรัพย์ฯ คนที่ 11 เริ่มงานวันแรก 1 มิ.ย.
31 พ.ค. 2553

จรัมพร โชติกเสถียร ผู้จัดการตลาดหลักทรัพย์ฯ คนที่ 11 เริ่มงานวันแรก 1 มิ.ย.
นายจรัมพร โชติกเสถียร จะเริ่มปฏิบัติงานในตำแหน่งกรรมการและผู้จัดการ ตลาดหลักทรัพย์แห่งประเทศไทย คนที่ 11 ตั้งแต่วันอังคารที่ 1 มิถุนายน 2553 นี้ โดยมีวาระดำรงตำแหน่ง 4 ปี (1 มิถุนายน 2553 - 31 พฤษภาคม 2557) 
ทั้งนี้ นายจรัมพร โชติกเสถียร เป็นผู้มีประสบการณ์ทั้งในตลาดเงินและตลาดทุน ปัจจุบันอายุ 53 ปี จบการศึกษาปริญญาตรีด้าน Electrical Engineering and Computer Science จาก Massachusetts Institute of Technology ปริญญาโทด้าน MBA จาก Harvard Graduate School of Business Administration ได้เข้าร่วมงานกับธนาคารไทยพาณิชย์ จำกัด (มหาชน) ในสายงานเทคโนโลยี ได้เคยดำรงตำแหน่งกรรมการผู้จัดการ บริษัทหลักทรัพย์จัดการกองทุนรวม ไทยพาณิชย์ จำกัด และกรรมการผู้จัดการใหญ่ บริษัทหลักทรัพย์ ไทยพาณิชย์ จำกัด โดยตำแหน่งล่าสุดก่อนเข้ารับตำแหน่งที่ตลาดหลักทรัพย์ฯ นายจรัมพรดำรงตำแหน่งรองผู้จัดการใหญ่ กลุ่มเทคโนโลยี ธนาคารไทยพาณิชย์ จำกัด (มหาชน)